Fată de 15 ani prinsă beată la volan, cu alcoolemie de 0,51 la mie, fără permis şi cu maşina furată

Sâmbătă noapte în jurul orei 23.00 poliţiştii de la postul de poliţie din Valea Nucarilor au oprit în trafic un autoturism care se deplasa… suspect!

Mare le-a fost mirarea când au descoperit că la volan se afla o copilă de doar 15 ani, care prezenta semne vizibile de ebrietate. Oamenii legii au testat-o şi pe aparatul etilotest a ieşit o alcoolemie de 0,51 la mie în aerul expirat, care poate ajunge în jur de 1 la mie în sânge.

Logic, având doar 15 ani, fata nu avea cum să deţină permis de conducere şi, în urma cercetărilor este foarte posibil ca tânăra să fi sustras autoturismul pe care îl conducea, de la o cunoştinţă.

Chiar dacă are doar 15 ani, tânără din Agighiol, va fi cercetată penal pentru trei infracţiuni, conducere în stare de ebrietate, conducere fără permis şi furt!

Pentru tânăra fără minte, viitorul se prezintă…groaznic!

25.4k SHARES Share Whatsapp Tweet

Vizualizări: 112097